**Referat fra bestyrelsesmøde i Grundejerforeningen Farum Kaserne
torsdag den 31. august 2023**

Mødedeltagere: Knud, Carsten, Ann-Britt, Tanya, Jørgen, Michael, Lars og Thomas
Referent: Henriette

**1. Opfølgning fra sidste møde**

Vedtægter
Knud ønsker, at bestyrelsen tager stilling til generalforsamlingens mandat til at opdatere vedtægterne. Efter drøftelse, herunder bl.a. om behov og udgifter til tinglysning, blev det besluttet, at Ann-Britt og Cathrine gennemgår vedtægterne med henblik på en vurdering af behovet. Ann-Britt anbefaler juridisk bistand, såfremt bestyrelsen beslutter at gennemføre en opdatering / ændring af vedtægterne. Bestyrelsen var enig i dette.

Overdragelsesforretninger
Bel Air: Der er fremsat ønsker om et dialogmøde mellem Grundejerforeningen, BelAir og Furesø Kommune. Knud og Carsten deltager. Carsten kontakter Furesø Kommune herom.

Knud har afholdt et dialogmøde med ejeren af ejendommene i Residence Park, Garnisonsvej. På mødet blev bl.a. adgang til og brug af grundejerforeningens fællesarealer gennemgået. Ejeren oplyste, at flere af lejerne af stuelejligheder har udtrykt ønske om, at kunne råde over arealer beliggende på grundejerforeningens fællesarealer. Bestyrelsen er enig om, at det ikke vil være lovligt at give en sådan ”råderet” over fællesarealer, som er ejet i fællesskab af grundejerforeningens medlemmer.
Ejer søger dispensation ved Furesø Kommune til opsætning af hegn omkring terrasser med Grundejerforeningens billigelse.
Knud kunne desuden oplyse, at ejeren følger op på fejl og mangellisten for de arealer, som skal tilskødes grundejerforeningen.

Møde med Furesø Kommune
Der er behov for at genoptage kvartalsmøderne med Furesø Kommune. Present er bl.a. manglende belysning på Garnisonsvej, manglende opmærkning af fodgængerfelter, parkering på vendepladser samt uønsket aktivitet på vendepladsen for enden af Garnisonsvej.
Carsten koordinerer dagsorden og mødedato med forvaltningen.

Velkomstfolder
Tanya og Henriette vil udarbejde et forslag til en opdateret velkomstfolder, der skal introducere grundejerforeningens formål og opgaver for nye beboere på området. Velkomstfolderen skal desuden være tilgængelig på foreningens hjemmeside suppleret med FAQ. Udkast til velkomstfolderen vil blive fremlagt på mødet i februar 2024.

**2. Opfølgning fra møde med DEAS – aftaleforhold**Knud oplyste**,** at foreningen har fået en ny kontaktperson. Knud sender kontaktoplysninger til bestyrelsen. Henriette sørger for at tilrette hjemmesiden. Knud har aftalt et møde med DEAS, hvor foreningens aftaleforhold skal gennemgås. Jørgen og Carsten deltager også i mødet.

**3. Opfølgning på gennemgang med Nordisk Polering**Serviceaftalen opdateres på pris og opgaver. Knud forventer, at den nye aftale ligger klar omkring 1. oktober 2023. Knud sikrer, at tilsyn (lovpligtigt) med legepladser indgår i årshjulet og dermed serviceaftalen.

Bestyrelsen besluttede at indhente alternative tilbud på vintervedligeholdelsen (Knud). Bestyrelsesmedlemmer med kendskab til firmaer, som kan løfte opgaven på tilkald, er opfodret til at sende kontaktoplysninger til Knud.

*Efter mødet har Knud oplyst, at Nordisk Polering har opsagt aftalen om vintervedligehold, medmindre foreningen genindtræder i aftalen på de gamle vilkår. I så fald skal dette meddeles Nordisk Polering inden den 30. september 2023.*

**4. Endelig godkendelse af opgavefordeling i bestyrelsen**

|  |  |
| --- | --- |
| Løbende drift og vedligehold af fællesarealer | Knud, Carsten, Jørgen og Thomas |
| Økonomi | Jørgen (kasserer), Knud, Ann-Britt og Vinnie |
| Repræsentation i forhold til myndigheder | Knud, Carsten og LarsSuppleanter; Cathrine og Tanya |
| Tilskødning og overdragelsesforretning  | Knud og Carsten |
| Juridiske tvister og forsikringssager | Ann-Britt og Cathrine |
| Projekter | Michael og Tanya |
| Administration af hjemmeside | Henriette (i samarbejde med webmaster)  |

**5. Gennemgang og justering af projektliste**Det blev præciseret, at projektlisten er udtryk for forslag og ønsker til forskønnelse/forbedringer og større vedligeholdelsesarbejder på foreningens fællesarealer, som ikke indgår i den løbende drift af områderne. Projektlisten er dermed adskilt fra den løbende drift og vedligeholdelse, som er indeholdt i serviceaftalen med Nordisk Polering og dermed årshjulet for driften og vedligeholdelsen af fællesarealerne.

Der blev herefter drøftet en række småprojekter, som blev overført til drifts- og vedligeholdelsesaftalen med Nordisk Polering (årshjulet).

Derudover er det besluttet, at Michael og Tanya skal opdatere (inkl. rydde op i) Projektlisten, idet der på Generalforsamlingen ikke er afsat økonomi til Forskønnelser og Funktionsforbedringer i 2023.

*Efter mødet har Tanya og Michael fremsendt vedlagte opdateret projektliste med følgende bemærkninger; Listen er tilføjet kategori og nyt faneblad med budgettal. De eksisterende projekter er opdateret med nye datoer, prioritet og ansvarlige. Der er tilføjet en række bobler til listen, som kan medtages til næste Generalforsamling alt efter bestyrelsens vurdering. Projektlisten har indeholdt aktiviteter, som reelt ikke bør være anført på projektlisten. Der bør i stedet oprettes en aktivitetsliste i stedet. Aktiviteter er fortsat noteret på listen, indtil andet format besluttes. For at sikre ånden i Generalforsamlingsbeslutning om at etablere en Projektkonto, bør det synliggøres i budgettet.*

**7. Forslag (Thomas)**
a. Fældning af vildtvoksende træer og udplantning af nye i spredningskorridor
b. Successivt kraftig beskæring af eksisterende bevoksning i spredningskorridor
c. Gennemgang ift. jordforbedringer på fællesarealer
d. Beplantning af hækplanter ved vendepladser
e. definering af sortliste for uønskede invasive arter på området

7.b: Tidligere forsøgt med etablering af hæk omkring vendepladserne viser, at hækken ingen effekt har i forhold til at undgå gennemkørsel. Hækplanterne bliver i øvrigt ødelagt af gående passage, og bestyrelsen ser derfor ingen grund til at bruge flere midler på forsøget.

Punk 7. a, b, c og e blev udsat.

**8. Økonomi**Jørgen oplyste, at budgettet følges, men at der forsat er mange forbehold. På udgiftssiden holder vi stand, mens indtægtssiden bestemt ikke er som forventet. Dette skyldes især manglende medlemsbidrag fra etablerede delområder, som fortsat ikke betaler til de fælles udgifter, som grundejerforeningen har.
Det blev besluttet, at økonomiudvalget på næste møde fremlægger en detaljeret status på økonomien (Jørgen).

**9. Eventuelt**Referenten bemærkede, at hun ved udsendelse af referatet til bestyrelsen beder om eventuelle bemærkninger inden 7 dage, hvorefter referatet er godkendt og uploades på hjemmesiden, såfremt der ingen bemærkninger fremkommer.

Næste møder: torsdag den 16. november 2023, kl. 19.30

Følgende fremtidige møder er aftalt:
8. februar 2024
4. april 2024
29. april 2024 (ekstraordinært møde som forberedelse til generalforsamling, maj 2024)